বিএসএফ জওয়ানকে অপহরণ বাংলাদেশিদের! চাঞ্চল্য কোচবিহারে

ওয়েব ডেস্ক : সীমান্ত দিয়ে চলছিল গবাদী পশু পাচারের চেষ্টা! তাড়া করতে গিয়ে হারিয়ে যান ভারতীয় এক জওয়ান (Indian Soldier)। সেই পরিস্থিতির সুযোগ নিয়ে ভারতীয় ওই জওয়ানকে অপহরণের অভিযোগ উঠল বেশ কয়েকজন বাংলাদেশি দুষ্কৃতীদের বিরুদ্ধে। এর পরেই ওই জওয়ানকে তুলে দেওয়া হল বিজিবি (BGB)-র হাতে।

জানা গিয়েছে, ওই জওয়ানের নাম বেদ প্রকাশ। তিনি কর্মরত রয়েছেন কোচবিহারের (Cooch Behar) বিএসএফ (BSF) ১৭৪ ব্যাটালিয়নে অর্জুন ক্যাম্পে। এদিন ভোররাতে সীমান্ত দিয়ে বেশ কয়েকটি গবাদী পশু ঢুকে পড়েছিল ভারতীয় ভূখণ্ডে। তাদেরকেই তাড়া করতে এগিয়ে যান। কিন্তু তার পরেই কুয়াশার মধ্যে হারিয়ে যান তিনি।

আরও খবর : পৌষমেলার শেষ মুহূর্তের প্রস্তুতি খতিয়ে দেখলেন বিশ্বভারতী কর্তৃপক্ষ সহ পুলিশ

বিএসএফ সূত্রে খবর, আজ ভোর প্রায় ৪:৪৫ মিনিট নাগাদ বেশ কয়েকজন বাংলাদেশি দুষ্কৃতী তাঁকে অপহরণ করে। পরবর্তীতে তাঁকে বর্ডার গার্ড বাংলাদেশের (বিজিবি) কাছে হস্তান্তর করা হয়। তবে নিজেদের জওয়ানকে ফেরাতে সক্রিয় হয় বিএসএফ।

পরে ভারতের তরফে যোগাযোগ করা হয় বাংলাদেশের সঙ্গে। তার পরেই শুরু হয় ভারতীয় ওই জওয়ানকে দেশে ফেরানোর প্রক্রিয়া। বিজিবি কমান্ড্যান্ট নিশ্চিত করেন, ওই বিএসএফ কর্মী বর্তমানে বিওপি আঙ্গরপোর্তায় আছেন। তিনি নিরাপদ ও সুস্থ আছেন। এই ধরণের আগেও ঘটেছে বলে খবর। এ নিয়ে বাহিনীকে সতর্ক করা হয়েছে।

দেখুন অন্য খবর :

The post বিএসএফ জওয়ানকে অপহরণ বাংলাদেশিদের! চাঞ্চল্য কোচবিহারে first appeared on KolkataTV.

The post বিএসএফ জওয়ানকে অপহরণ বাংলাদেশিদের! চাঞ্চল্য কোচবিহারে appeared first on KolkataTV.